Cüneyt Çakır

Cüneyt Çakır (født 23. november 1976 i Istanbul) er en tyrkisk fotballdommer som siden 2006 har hatt status som FIFA-dommer. 

 Biografi 
Çakır fikk sin debut i den tyrkiske toppdivisjonen Süper Lig den 29. september 2001, som var en seriekamp mellom Malatyaspor og Çaykur Rizespor. Han debuterte som UEFA-dommer i juli 2003 da han fungerte som fjerdedommer under Mesterligaens første kvalifiseringsrunde mellom Skonto FC og Sliema Wanderers FC. Etter å ha blitt FIFA-dommer i 2006 ble han tildelt to kamper under europamesterskapet for U-19 i 2007, samt to kvalifiseringskamper til EM i fotball 2008. Han også tildelt to gruppespillkamper under UEFA-cupen 2008/09.

I den påfølgende sesongen av UEFA-cupen, som da ble gitt navnet UEFA Europa League 2009/10, ble han tildelt syv kamper, og dømte blant annet semifinalen mellom Fulham FC og Hamburger SV. Den 29. september 2010 debuterte han hoveddommer i Mesterligaen da han ledet gruppespillkampen mellom Rubin Kazan og FC Barcelona. I august 2011 dømte han fem kamper, inkludert semifinalen mellom Portugal og Frankrike, under verdensmesterskapet for U-20 i Colombia. Çakır ble for øvrig klassifisert som FIFA elitedommer i 2011, og i april 2012 dømte han semifinalens andre kamp i Mesterligaen 2011/2012 mellom FC Barcelona og Chelsea FC (2–2).UEFA.com – Ten-man Chelsea hold off Barça to reach final (Av Graham Hunter. Publisert 24. april 2012, besøkt 16. mars 2013)

Çakır ble valgt ut som dommer under EM i fotball 2012UEFA.com – UEFA EURO 2012 referees named    (Publisert 20. desember 2011, besøkt 16. mars 2013), hvor han fikk tre kamper inkludert semifinalen mellom  og . I forkant av sistnevnte kamp ble UEFAs avgjørelse om å sette opp Çakır som hoveddommer møtt med misnøye fra Portugals fotballforbund, som følge av en påstått spanskvennlig sammensetning i UEFAs dommerkomité.Nettavisen.no – Denne EM-dommeren setter sinner i kok  (Av NTB. Publisert 26. juni 2012, besøkt 16. mars 2013) Den 16. desember 2012 dømte han finalen under VM i fotball for klubblag 2012 mellom Corinthians og Chelsea (1–0).FIFA.com – Match report: Corinthians - Chelsea FC  (Besøkt 16. mars 2013) I mars 2013 var Çakır innblandet i en kontroversiell episode da han under åttendedelsfinalen av Mesterligaen 2012/2013 mellom Manchester United FC og Real Madrid CF valgte å vise ut Uniteds Nani.NRK.no – Mourinho: – Uavhengig av det røde kortet, det beste laget tapte (Av Håkon Rysst Heilmann og Eva Hongshagen. Publisert 5. mars 2013, besøkt 16. mars 2013)

Çakır ble valgt ut som hoveddommer i finalen av Mesterligaen 2014/2015, som ble spilt på Olympiastadion i Berlin 6. juni 2015.

 Kamper i VM som hoveddommer 
 2014 
   –   (gruppespill)
   –   (gruppespill)
   –   (semifinale)

 2018 
   –   (gruppespill)
   –   (gruppespill)
   –   (semifinale)

 Referanser 

 Eksterne lenker 




Kategori:Tyrkiske fotballdommere
Kategori:Dommere i Fotball-EM 2012
Kategori:Dommere i Fotball-VM 2014
Kategori:Dommere i Fotball-EM 2016
Kategori:Fotballdommere i Sommer-OL 2016
Kategori:Dommere i Fotball-VM 2018
Kategori:Dommere i Fotball-EM 2021
Kategori:Dommere som har dømt Champions League-finalen
Kategori:Personer fra Istanbul